Diari Oficial de la Generalitat Valenciana


Sumari del DOGV 9127, del 14-07-2021 (2021/7630)

ACORD de 2 de juliol de 2021, de la Comissió de Gestió del Fons Valencià de Resiliència del fons mancat de personalitat jurídica instruments financers de la Comunitat Valenciana, FININVAL, pel qual es modifica la convocatòria de 7 de maig de 2021, de la línia de finançament del Fons Valencià de Resiliència -FININVAL- «Suport a empreses estratègiques afectades per la Covid-19».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9127

Data del DOGV
:   14-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7630


Data del document
:   02-07-2021

Organisme emissor
:   Institut Valencià de Finances

Tipus de document
:   Acord

Anàlisi jurídica

 Descriptors 

:   * ajuda pública

ACORD de 2 de juliol de 2021, de la Comissió de Gestió del Fons Valencià de Resiliència del fons mancat de personalitat jurídica instruments financers de la Comunitat Valenciana, FININVAL, pel qual es modifica la convocatòria de 7 de maig de 2021, de la línia de finançament del Fons Valencià de Resiliència -FININVAL- «Suport a empreses estratègiques afectades per la Covid-19». [2021/7630]  
  
Antecedents  
FININVAL és un fons mancat de personalitat jurídica creat per la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, adscrit a la Conselleria d'Hisenda i Model Econòmic i gestionat per l'Institut Valencià de Finances (IVF). Conforme a l'article 97.3 de l'esmentada llei, que atorga a les conselleries o entitats del sector públic instrumental de la Generalitat la capacitat d'acordar, al costat de l'IVF, la creació dels instruments financers que necessiten en el si de FININVAL, el passat 19 de febrer de 2021, la Conselleria d'Economia Sostenible, Sectors Productius, Comerç i Treball, la Conselleria de Política Territorial, Obres Públiques i Mobilitat, la Conselleria d'Hisenda i Model Econòmic i l'Institut Valencià de Finances van sotmetre a la consideració del Consell el «conveni per a la gestió del Fons Valencià de Resiliència com a instrument financer adscrit al fons FININVAL (Instruments Financers de la Comunitat Valenciana)», amb una dotació de 39.024.608 euros.  
  
Amb data 7 de maig de 2021, es va aprovar la convocatòria de la línia de Finançament del Fons Valencià de Resiliència - FININVAL «Suport a empreses estratègiques afectades per la Covid-19», publicada en el DOGV número 9084 de data 14 de maig de 2021.  
Posteriorment, amb data 18 de juny de 2021, el Consell va aprovar una addenda a l'esmentat conveni, per la qual s'augmenta en 2,5 milions d'euros la dotació del Fons Valencià de Resiliència, a fi de donar cobertura a les sol·licituds rebudes que han resultat ser superiors a l'import inicialment consignat. Així mateix, l'addenda incorpora la possibilitat de sol·licitar ajudes per costos fixos no coberts, dins del Marc Nacional Temporal relatiu a les mesures d'ajuda a empreses i autònoms, consistents en subvencions directes, bestretes reemborsables, avantatges fiscals, garanties de préstecs i bonificacions de tipus d'interés en préstecs, destinades a recolzar l'economia en el context de l'actual brot de la Covid-19.  
A la vista de l'anterior, la Comissió Gestora del Fons Valencià de Resiliència de FININVAL, en la seua reunió de data 2 de juliol de 2021,  
  
  
ACORDA  
  
Primer  
Modificar l'article primer de la convocatòria de la línia de finançament del Fons Valencià de Resiliència ?FININVAL- «Suport a empreses estratègiques afectades per la Covid-19», que queda redactat com segueix:  
«L'import inicial destinat a FININVAL per a l'execució d'aquesta línia de finançament serà de 46.554.275 euros, d'acord amb el que es preveu en el pressupost de la Generalitat per a l'exercici 2021 en el projecte financer amb codi PT170000 i denominació «FININVAL'Aportació al Fons Valencià de Resiliència» dins del capítol VIII del programa 612.60, Despeses diverses, de la Conselleria d'Hisenda i Model Econòmic i el projecte financer amb codi PT150000 i denominació «Aportació FININVAL'Fons Valencià de Resiliència» del capítol VIII del programa pressupostari 722.20, Política industrial, de la secció 11.  
  
  
Segon  
Afegir la lletra s en l'apartat 1 de l'article huité de la convocatòria de la línia de finançament del Fons Valencià de Resiliència ?FININVAL- «Suport a empreses estratègiques afectades per la Covid-19», que queda redactada com segueix:  
«s) En cas d'acollir-se a la modalitat d'ajudes que tenen per objecte sufragar part dels costos fixos no coberts a causa de la suspensió o reducció de l'activitat empresarial ocasionada pel brot de la Covid-19, el sol·licitant aportarà informe d'elegibilitat, elaborat per expert independent amb experiència professional acreditada en la matèria.»  
  
  
Tercer  
Modificar la lletra b de l'apartat 1 de l'article catorze de la convocatòria de la línia de finançament del Fons Valencià de Resiliència ?FININVAL- «Suport a empreses estratègiques afectades per la Covid-19», que queda redactat com segueix:  
«b) El que es preveu en el Marc Nacional Temporal relatiu a les mesures d'ajuda a empreses i autònoms, consistents en subvencions directes, bestretes reemborsables, avantatges fiscals, garanties de préstecs i bonificacions de tipus d'interés en préstecs, destinades a recolzar l'economia en el context de l'actual brot de la Covid-19, notificat pel Govern d'Espanya a l'empara del Marc d'Ajudes d'Estat aprovat en virtut de la Comunicació de la Comissió Europea (OJ C 91I, 20.3.2020, p. 1), i modificat a través de les comunicacions C(2020) 2215 (OJ C 112I, 04.04.2020, p. 1), C(2020) 3156 (OJ C 164, 13.05.2020, p. 3), C(2020) 4509 (OJ C 218, 02.07.2020, p. 3), C(2020) 7127 (OJ C 340I, 13.10.2020, p. 1) i C(2021) 564 (OJ C 34, 01.02.2021, p. 6). El Marc Temporal Nacional va ser aprovat per la Comissió Europea en virtut de la comunicació C(2020) 2154, de data 02.04.2020, sobre la decisió relativa a l'ajuda SA.56239, i modificat a través de les comunicacions C(2020) 2740 de data 24.04.2020, C(2020) 9222 de data 11.12.2020, C(2021) 1200 de data 19.02.2021, C(2021) 2070 de data 23.03.2021 i C(2021) 3660 de data 18.05.2021, relatives a les decisions de les ajudes SA.57206, SA.59368, SA.59265, SA.61997 i SA.62449 respectivament.»  
  
Quart  
Modificar l'article catorze ter de la convocatòria de la línia de finançament del Fons Valencià de Resiliència ?FININVAL- «Suport a empreses estratègiques afectades per la Covid-19», que queda redactat com segueix:  
«Article catorze ter. Operacions de finançament subjectes a l'article 2.7.1 del Marc Nacional Temporal d'ajudes d'estat (SA.56564) i a la modificació d'aquest plantejada per la SA 59139, a fi de regular les ajudes destinades a finançar costos fixos no coberts per l'activitat a causa de la pandèmia de la Covid-19.  
1. Sense perjudici del que s'estableix en l'article 14 bis d'aquesta convocatòria, els préstecs participatius atorgats a l'empara d'aquesta convocatòria s'acolliran a l'article 2.7.1 del Marc Nacional Temporal i a la modificació de l'SA 56965, en virtut de l'SA 59904 que regula les ajudes concedides per les administracions públiques a fi de finançar costos fixos no coberts a causa de la disminució de l'activitat ocasionada per la pandèmia.  
2. Les ajudes atorgades a l'empara d'aquest article són compatibles amb el mercat interior conformement a l'article 107, apartat 3, lletra b, del TFUE, sempre que es complisca la totalitat de les condicions següents:  
a) Totes les ajudes percebudes a l'empara de l'article 2.7.1 no superen l'import d'1.800.000 euros per grup d'empresa (la xifra assenyalada constitueix un import brut, és a dir, abans d'impostos i altres retencions).  
b) Totes les ajudes atorgades a l'empara de l'esmentada SA 59396, referides als costos fixos no coberts a causa de la disminució de l'activitat ocasionada per la pandèmia, no podran superar l'import de 46.665.561 euros (la xifra assenyalada constitueix un import brut, és a dir, abans d'impostos i altres retencions).  
c) Les ajudes s'atorguen conformement a un règim amb pressupost estimat.  
d) Les ajudes poden concedir-se a empreses que no estaven en crisi (d'acord amb el que es disposa en el Reglament general d'exempció per categories) a 31 de desembre de 2019; per tant, poden concedir-se a empreses que no estiguen en crisi i/o a empreses que no estaven en crisi a 31 de desembre de 2019, però que sí que ho estaven o van començar a estar-ho amb posterioritat a conseqüència del brot de la Covid-19.  
e) Les ajudes es concedeixen, a tot tardar, el 31 de desembre de 2021.  
f) Les ajudes concedides a les empreses que operen en la transformació i comercialització de productes agrícoles estan supeditades al fet que no es repercutisquen totalment o parcialment als productors primaris i no es fixen en funció del preu o la quantitat dels productes adquirits als productors primaris o comercialitzats per les empreses interessades.  
  
3. Regles específiques relatives als préstecs participatius concedits a l'empara del règim jurídic aplicable a les ajudes atorgades per a finançar costos fixos no coberts:  
a) La intensitat de l'ajuda dels costos fixos no coberts no superarà el 70 per cent, excepte per a microempreses i petites empreses, on la intensitat de l'ajuda per aquests conceptes no superarà el 90 per cent.  
b) El període elegible que cobrirà els costos fixos no coberts incorreguts entre l'1 de març de 2020 i el 31 de desembre de 2021.  
c) Els costos fixos no coberts són els costos incorreguts per les empreses durant el període elegible que no estan coberts per la contribució als beneficis (és a dir, ingressos menys costos variables) durant el mateix període i que no estan coberts per altres fonts, com assegurances, mesures d'ajuda temporal cobertes pel Marc Temporal o el suport d'altres fonts. Les pèrdues d'empreses dels seus comptes de pèrdues i guanys durant el període elegible es considera que constitueixen costos fixos no coberts.  
d) L'ajuda podrà concedir-se sobre pèrdues previstes, mentre que l'import final es determinarà sobre la base de comptes auditats o, per a empreses no requerides per a mostrar comptes auditats, sobre la base de comptes fiscals. Tot pagament que supere l'import final de l'ajuda serà recuperat.  
e) El prestatari haurà de declarar qualssevol altres ajudes temporals relatives als mateixos costos subvencionables que en aplicació del marc consolidat, o en aplicació del marc temporal comunitari, haja rebut.»  
  
  
Cinqué  
Afegir un apartat 3 a l'article quinze de la convocatòria de la línia de finançament del Fons Valencià de Resiliència ?FININVAL- «Suport a empreses estratègiques afectades per la Covid-19», que queda redactat com segueix:  
«3. Les ajudes per costos fixos no coberts poden acumular-se amb altres ajudes regulades en el Marc Nacional Temporal, sempre que no estiguen referides als mateixos costos subvencionables i es complisquen les condicions específiques establides per a cada tipus d'ajuda, encara que se superen els 10 milions d'euros d'ajuda per empresa.»  
  
Sisé  
Aquesta resolució entrarà en vigor amb efectes des de l'endemà de la seua publicació en el Diari Oficial de la Generalitat Valenciana.  
  
  
València, 2 de juliol de 2021.- El director general de l'IVF i secretari de la Comissió Gestora: Manuel Illueca Muñoz.